Številka 14/2015 – 5. april 2015

Kratiče: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; SD – Sveti Duh; E- Dom Sv. Eme Šentjanž, SL – Sveti Lenart na Viču, SJ – Sveta Jedrt , SO – Sveti Ožbolt, DŠC – Dom v Črnečah

VELIKA NOČ Gospodovega vstajenja 5. april 2015	6.00 6.30 7.00 8.00 8.30 9.00 10.30 11.00	ŠP – vstajenjska procesija in nato maša za + VRHOVNIK VIKTOR-ja in MIKO D – vstajenjska procesija in maša za ŽIVE IN RAJNE FARANE Č – vstajenjska procesija, maša za + MAKSHOFERJEVO BERTO ŠT – vstajenjska slovesna maša za + TRETJAK DANILO-ta – obl. O – vstajenjska slovesna maša za + ZINKO MORI L – vstajenska procesija, maša za + starše KAJZER (Rudolf in Frančiška) ter vse umrle D – slovesna praznična maša za + HANJŽE ADOLF-a SK – praznična maša za + očeta KADIŠ JOŽE-fa – 17.obl.
Velikonočni ponedeljek 6.april Emavs	8.00 8.00 9.30 9.30 9.30 11.30 16.00	Č – maša za + VERŽUNOVE SJ – maša za + LENČKO POPLAS SK – maša za + MARIJO KOGELNIK SO – maša za + SVETINA FRANC-a SL (Vič) – maša za + SALAČNIKOVE SD – maša za + BOŽIČ JOŽE-ta -10.obl. DŠC – maša v DOBER NAMEN
Torek v velikonočni osmini - 7.april	17.00 18.30	E – maša za + LJUDMILO ČAS D – maša za + starše OŠLOVNIK (Ida in Jože)
Sreda v velikonočni osmini - 8. april	7.30	D – maša za + starše KREBL
Četrtek v velikonočni osmini - 9. april	17.00 18.30	PRVI RAZGOVOR ZA KRST za vse župnije PZŽD D – maša ZA + KOPARČEVE
Petek v velikonočni osmini - 10. april	18.30	D – maša za + starše LOČIČNIK
Sobota v velikonočni osmini -11. april	18.30	ŠJ – krst ob 11.00 (Adam G.) O – krst ob 12.30 Aleksander B. D – nedeljska večerna maša za + PUŠNIK LUDVIK-a in HELENO in SOR.
BELA NEDELJA Nedelja božjega usmiljenja 12. april 2015	8.00 8.00 9.30 9.30 11.00 11.00	Č – maša za + starše in sestro ŠTEFKO TAJZEL ŠT – maša za: I.namen: za + HELENO POPLAS II.namen: za + BREZNIK VINCENC-a – 2.obl. ŠP – maša: I.namen: za + AVGUŠTINO ZANOŠKAR, II.namen: za + BERDNIK MARIJO (Štručeva koča) in ANTON-a D – maša za + MIRKO-ta, FRANC-a in IVANKO OKROGELNIK SB – maša za + BALANT JOŽE-ta in SOR. L – maša za + PŠENIČNIK IVAN-a in KATARINO /Šubernik/ in za vse pri hiši pomrle
V tem tednu ni verouka	Več o PZŽD najdete na naši spletni strani: www.jagnje,si Tel.: 02 87 83 285; ali 041 319 440 –Igor Glasenčnik, igor.g@rkc.si

VELIKONOČNO VOŠČILO vaših duhovnikov in sodelavcev:

Vsi duhovniki - Franček, Marjan in Igor ter ostali sodelavci župnij voščimo vsem vam, dragi farani vseh šestih župnij naše Pastoralne zveze, vesele in blagoslovljene velikonočne praznike!

Veselje velike noči je potrebno, da zmoremo ohranjati pogum in zaupanje sredi našega nemirnega življenja in sveta. Jezusovo vstajenje je sicer res nekaj neprestavljivega za naš razum, vendar je že zdaj navzoče v našem življenju. Vsem še enkrat želimo, da bi nas vse luč vstajenja prežarila, da bomo zmogli biti pričevalci Vstalega Jezusa.

Igor Glasenčnik, župnik moderator

VELIKONOČNA RADOST

Nihče nas danes ne more zadržati, da ne bi naše srce vzklikalo od veselja: Kristus je vstal! Smrt je izgubila svojo moč. Jezus je močnejši od nje.

Velikonočno veselje je veselje, ki nam ga daje Kristus. To je veselje, ki ga more doživljati iz vere živeči kristjan, veselje, ki je dar od zgoraj, sad Kristusovega Svetega Duha. In kolikor bolj smo se v postnem času približali Kristusu in njegovi odpovedi, toliko večje, lepše in bolj iskreno je naše velikonočno veselje. Radosti Kristusovega vstajenja pa postane duša deležna, če prej z Gospodom trpi na Golgoti, če sama svoja grešna nagnjenja, svoje samoljubje in prevzetnost pripne na križ in spokorjena ter očiščena po njegovi milosti vstane od duhovne smrti. Je torej današnji dan tudi dan tvojega vstajenja? Naj veselje preplavi tvoje srce in naj ga čutijo tudi vsi, ki te obdajajo. Pričuj s svojim življenjem!

Velika noč – še kakšna misel o prazniku

Velika noč je največji krščanski praznik, tudi zaradi dejstva, da je Jezus Kristus premagal smrt in vstal od mrtvih. Tega dejstva ne morejo zanikati niti novodobni kristjani n ostali, ki mislijo, da bodo uslišani, če bodo veliko blebetali, saj se tudi oni veselijo velikonočnih dobrot. Ti namreč jemljejo krščanstvo kot nekaj eksotičnega in "zastarelega". Ne zavedajo pa se, da so v istih zmotah, kot že tisoč in tisočletne generacije pred njimi. Dobili bodo svoje plačilo. (Na veliki petek, soboto in nedeljo; ne sejte ničesar in ne obdelujte, kajti zemlja vam ne bo obrodila!)

V teh tako imenovanih "razsvetljenih časih", "razsvetljeni" ljudje pravijo, da so nekdaj kmeti verjeli v to. Pa naj sami preizkusijo! Tisti pa, ki se ukvarjajo z vrhunskim pridelovanjem kvalitetne prehrane, to dobro vedo.

Ti kristjan pa se spomni, da se je Bog, Stvarnik nebes in zemlje, vseh vidnih in nevidnih stvari, v svoji neskončni Ljubezni do človeka, ponižal in se po Svetem duhu utelesil v Devici Mariji in postal človek, da bi z zmago nad smrtjo človeka, omogočil ubogemu človeštvu vrnitev v večno domovino.

Le Jezus Kristus, popolnoma predan in do smrti pokoren svojemu Očetu je premagal smrt! On je tisti, ki odrešuje grehe sveta! Nobeden ne pride mimo Jezusa Kristusa v nebeško kraljestvo! Zato naj bo Velika noč tudi praznik tvojega srca in duše! (Povzeto po škofija Novo mesto)

RAZLIKA MIKA: NARAVA IMA SVOJE ZAKONE

'Razlika mika'. Tako pravi latinski pregovor. V zraku je čutiti ugovor in izgovor, da so protinaravna nagnjenja posledica in sad naravnega razvoja, kar pa je seveda v velikanski večini primerov brez prave podlage in zgrešeno. Protinaravna nagnjenja niso posledica in sad naravnega razvoja, temveč so povečini posledica in sad človeške napačne in zmotne vzgoje, takšnega in drugačnega mešanja in križanja in metanja obeh spolov v en koš in predvsem zgrešenega in brezsmiselnega boja za enakost: smo enakovredni in enakopravni in še marsikaj, nismo pa enaki! In zakaj bi bili? Mar ne drži več pregovor, da razlika mika?

Vsi smo za enakopravnost in enakovrednost, vendar ne v tem smislu, da bomo zaradi lačnih na svetu zdaj ves svet potiskali v lakoto, temveč v smislu, da bomo zdaj ves svet nahranili z ustrezno hrano! Tudi z ustrezno duhovno hrano, za posameznika in za zakonsko zvezo, za moža in ženo in za očeta in mater, za starše in za otroke.

Ne samo svetopisemska podoba človeka, ki je ustvarjen po Božji podobi, temveč tudi svetopisemska podoba zakonske zveze in družine, ki je ustvarjena po meri človeka, ima veliko večjo težo in vrednost, kakor ji jo običajno pripisujemo in priznavamo. In reko je treba varovati in čistiti pri izviru – tudi reko življenja pri njenem izviru, pri zakonski zvezi in družini.

Jurij Bizjak, koprski škof